**INSTRUCȚIUNE PENTRU OFERTANŢI**

**Licitația deschisă pentru selectarea serviciilor de consultanță**

**în cadrul Proiectului “Organizațiile societății civile (OSC) acționează pentru servicii sociale mai bune”**

**Termen limită pentru depunerea ofertelor:** 09 februarie 2024, ora 14.00

**CONTEXT**

I.P. Keystone Moldova, în parteneriat cu Fundația Soros Moldova și A.O. Institutum Virtutes Civilis implementează proiectul „Organizațiile societății civile acționează pentru servicii sociale mai bune” (în continuare - Proiect) finanțat de Uniunea Europeană, co-finanțat de Fundația Soros Moldova.

Obiectivul general al proiectului constă în consolidarea capacităților organizațiilor societății civile (în continuare - OSC) din domeniul social pentru a deveni organizații de referință în dialogul privind politicile sociale și în procesul de consolidare a unei comunități incluzive pentru grupurile vulnerabile.

Proiectul susține eforturile prestatorilor publici și privați de servicii sociale din Republica Moldova de a dezvolta rețeaua de servicii sociale și de a contribui la soluționarea problemelor existente în acest domeniu pentru a construi un sistem de protecție socială rezistent și durabil, axat pe necesitățile persoanelor din grupurile vulnerabile.

În cadrul Proiectului, I.P. Keystone Moldova oferă suport metodologic în dezvoltarea profesională a personalului din serviciile sociale create/dezvoltate în cadrul proiectului.

Sarcinile serviciilor de consultanță sunt indicate în **Termenii de Referinţă pentru fiecare din cele cinci loturi:**

**Lotul 1.** Consultanță pentru personalul din centrele de zi și de plasament pentru persoane vârstnice

**Lotul 2.** Consultanță pentru personalul din Serviciul social „Echipă mobilă”

**Lotul 3.** Consultanță pentru personalul din centrele de zi pentru copii și tineri cu TSA

**Lotul 4.** Consultanță pentru personalul din centrele de zi pentru copii cu dizabilități

**Lotul 5.** Consultanță pentru personalul din centrul de plasament și recuperare

**DOSARUL OFERTANTULUI**

Pentru participare la concurs, ofertantul va prezenta dosarul, care va include oferta tehnică și oferta financiară.

**Oferta tehnică va include**:

1. CV-ul actualizat și semnat (atașat la oferta tehnică), cu indicarea experienței relevante în domeniu.
2. Numele și datele de contact ale două persoane de referință (numele, prenumele persoanei, organizația și datele de contact)

La concurs pot participa doar persoane fizice rezidente în Republica Moldova.

**Oferta financiară** va include formularul ofertei financiare completat și semnat de către ofertant în **MDL** conform **Formularului de ofertă financiară.**

În cazul în care există erori aritmetice, acestea vor fi corectate de către I.P. Keystone Moldova.

**CONDIȚII DE CONTRACTARE ȘI MODALITATEA DE REMUNERARE**

I.P. Keystone Moldova va semna un contract de prestări servicii cu persoana fizică pentru asistența tehnică și suportul metodologic oferit personalului din serviciile sociale create/dezvoltate în cadrul proiectului.

Achitarea serviciilor va fi efectuată în conformitate cu contractul de prestări servicii.

Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar.

**ATENŢIE: Oferta tehnică şi oferta financiară** vor fi transmise în două e-mail-uri **diferite,** cu mențiunile aferente.

În câmpul subiect se va indica următorul text:

Pentru oferta tehnică: Oferta tehnica\_2024.EU.02.Servicii Consultanță LOT nr. (indicați numărul lotului)

Pentru oferta financiară: Oferta financiara\_2024.EU.02. Servicii Consultanță LOT nr. (indicați numărul lotului)

**Ofertele vor fi expediate** la următoarea adresă electronică: moldova@khs.org

După trimiterea ofertelor, vă rugăm să vă asigurați că acestea au fost recepționate de I.P. Keystone Moldova, prin recepționarea unui e-mail de confirmare. I.P. Keystone Moldova este responsabilă să proceseze doar ofertele recepționate confirmate.

Un ofertant poate retrage, înlocui sau modifica oferta după ce a fost depusă în orice moment înainte de termenul limită pentru depunere, prin trimiterea unei notificări scrise către I.P. Keystone Moldova. Înlocuirea sau modificarea corespunzătoare a ofertei, dacă există, trebuie să însoțească notificarea scrisă respectivă. Toate notificările trebuie trimise în același mod ca și cel specificat pentru depunerea ofertelor, marcându-le clar prin adăugarea cuvintelor „RETRAGERE” „SUBSTITUIRE” sau „MODIFICARE” la subiectul e-mailului.

**PROCEDURA DE SELECŢIE**

Selecţia va fi realizată în două etape:

1) Analiza ofertelor tehnice conform criteriilor specificate cu acordarea punctajului respectiv.

2) Analiza ofertelor financiare şi calcularea punctajului conform formulei unice de calcul.

Oferta câştigătoare va fi oferta cu cel mai mare punctaj acumulat (oferta tehnică + oferta financiară).

**ANALIZA OFERTEI TEHNICE**

|  |  |
| --- | --- |
| Criterii | Punctaj |
| 1.Studii în domeniul științelor socio-umane | 20 |
| 2. Experiență de cel puțin 5 ani în domeniul indicat în TOR  | 40 |
| 3. Experiență de cel puțin 5 ani în calitate de formator/formatoare  | 30 |
| Total  | 90 puncte |

Pentru a fi considerată eligibilă, oferta tehnică trebuie să acumuleze un punctaj egal sau mai mare de 60 puncte.

**ANALIZA OFERTEI FINANCIARE**

Oferta financiară va acumula un punctaj de la 0 la **10 puncte** în conformitate cu formula de calcul unică.

**Variabile:**

**Σ oferta** suma propusă în ofertă financiară;

**Σ max** suma propusă în cea mai mare ofertă financiară;

**Σmin** suma propusă în cea mai mică ofertă financiară;

**Pfin\_max** valoarea maximă a ofertei financiare (% ofertei financiare) din punctajul total;

**Pteh\_max** valoarea maximă a ofertei tehnice (% ofertei financiare) din punctajul total

**Punctaj total max = Pteh\_max + Pfin-max;**

**K = (Σ max - Σmin) / Pfin\_max;**

**Δ = Σmax / K – Pfin\_max**

**Punctaj oferta financiară = Pfin\_max – (Σoferta / K - Δ).**

Punctajul final al evaluării pentru determinarea deciziei (maximum 100 de puncte) va reprezenta o cumulare a punctajului obținut de oferta tehnică (maximum 90 de puncte) și oferta financiară (maximum 10 de puncte).

**Confidenţialitate şi protecţia datelor cu caracter personal**

Ofertele înscrise la concurs vor conţine, direct sau indirect, date cu caracter personal.

I.P. Keystone Moldova va asigura confidenţialitatea datelor cu caracter personal în procesul de colectare, prelucrare şi stocare a acestora. I.P. Keystone Moldova va prelucra datele personale în condițiile prevăzute de Legea nr.133/2011 privind protecția datelor cu caracter personal.

**Termenul limită de prezentare a dosarului:** 09 februarie 2024, ora 14.00**.**

**Alte prevederi**

**Conflict de interese**

Principiile fundamentale pe care I.P. Keystone Moldova dorește să le accentueze în sfera conflictului de interese sunt:

• Toate conflictele de interese potențiale sau care sunt în efect trebuie declarate;

• Nici o persoană nu ar trebui să fie în poziție de decident asupra cazului său;

• Self-dealing-ul este interzis.

**Antifraudă și corupție**

I.P. Keystone Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau neprofesionale și obstrucționarea ofertanților și solicită tuturor ofertanților să respecte cel mai înalt standard de etică în timpul procesului de achiziție și implementare a contractului.

Informații suplimentarepot fi obținute de la Marcela Dilion-Strechie, directoare de proiect, e-mail: mstrechie@khs.org , tel.068680447

Întrebările de clarificare pot fi transmise în formă scrisă pe adresa de email mstrechie@khs.org până la data de 05 februarie 2024, orele 15.00.